cyanic-selkie/wikianc huggingface dataset:
Գուլնարա Քարիմովա
Քրեական գործ
2017 թվականի հուլիսին Ուզբեկստանի Հանրապետության Գլխավոր դատախազությունը հայտնել էր, որ Քարիմովան Տաշքենդի շրջանային դատարանի կողմից դատապարտվել է 5 տարվա ազատազրկման՝ դրամական միջոցների հափշտակման և շորթման համար ։ Ընդ որում, գլխավոր դատախազությունը ճշտել է, որ Քարիմովայի դատավճիռը կայացվել է դեռ 2015 թվականի օգոստոսի 21-ին ։ Տեղեկացվել է նաև, որ Քարիմովան կալանքի տակ է վերցվել մեկ այլ քրեական գործով՝ Ուզբեկստանի քրեական օրենսգրքի 168, 178, 182, 189, 228 և 243 հոդվածներով՝ ուրիշի գույքին տիրանալու, արտարժույթի ծածկման համար՝ 1,942 միլիարդ դոլար և 29,1 միլիոն եվրո գումարի օֆշորների հաշիվներին «ատկատներ» ստանալու միջոցով, մաքսային օրենսդրության և առևտրի կանոնների խախտում, փաստաթղթերի կեղծում և եկամուտների օրինականացում ։
2017 թվականի դեկտեմբերի 18-ին ևս մեկ քրեական գործի շրջանակներում նրան վերջնականապես նշանակել են 10 տարվա ազատազրկման պատիժ ։
Ծանոթագրություններ
Կատեգորիա:Կին դեսպաններ Կատեգորիա:Ուզբեկ գործարարներ Կատեգորիա:Կին դիվանագետներ
Օլխովցի (գյուղ, Տյաչևի շրջան)
Օլխովցի (Вільхівці), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Օլխովցի գյուղում բնակվում էր 3 374 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր
Նու մետալ
Նու մետալ (Nu Metal, հայտնի է նաև որպես new metal, neo-metal, nü-metal, կամ aggro-metal ), երաժշտական ժանր է, որի հիմնադիրը համարվում է Korn խումբը։ Այս ժանրը Rapcore և Alternative rock ժանրերի միասնությունն է։ Այժմ այդ ոճի մեջ հանդես է գալիս Disturbed, Linkin Park, System Of A Down, Godsmack, Static-X, Mudvayne, Dope, Stone Sour խմբերը։
Ժանրի առանձնահատկությունները
Ժանրը ըստ էության մոտիկ է ռեպքորին, կարելի է ասել ավելի ծանր տեսակն է։
Ծանոթագրություններ
Կատեգորիա:Մետալ Կատեգորիա:Ռոք երաժշտության ժանրեր
Ուդելնո-Դուվանեյ
Բնակչությունը 2009 թվականին գրանցված տվյալներով կազմում էր 1145 մարդ։
Մեձոլոմբարդո
Մեձոլոմբարդո (Mezzolombardo), կոմունա Իտալիայի Տրենտինո Ալտո Ադիջե մարզի Տրենտո գավառում ։
Բնակչությունը կազմում է 6290 մարդ (2004 թվականի տվյալներով)։ Բնակչության խտությունը՝ 457 մարդ/կմ²։ Տարածքը՝ 13 կմ²։ Փոստային ինդեքսը՝ 38017։ Հեռախոսային կոդը՝ 0461։
Մեձոլոմբարդոն սահմանակից է Տոն, Մեձոկորոնա, Սպորմաջորե, Սան Միկելե ալ'Ադիջե, Ֆայ դելա Պագանելա, Նավե Սան Ռոկո և Զամբանա մունիցիպալիտետներին։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 24-ին։
Ծանոթագրություններ
Կատեգորիա:Իտալիայի բնակավայրեր
Մարմնամարզության կենտրոն (Կազան)
Մարմնամարզության կենտրոն (Гимнастика үзәге), մարզական կառույց Ռուսաստանի Կազան քաղաքում (Թաթարստան), որը կառուցվել է հատուկ 2013 թվականի Ամառային ունիվերսիադայի սպորտային մարմնամարզության և գեղարվեստական մարմնամարզության մրցումներն անցկացնելու համար։ Ունիվերսիադայից հետո օբյեկտն ընդունել է բադմինտոնի Եվրոպայի առաջնությունը և մարմնամարզության ու այլ մարզաձևերի բազմաթիվ ազգային և քաղաքային առաջնություններ։
Պատմություն
Կազանում մարմնամարզության կենտրոնի կառուցումը նախատեսվել էր 2013 թվականի Ամառային ունիվերսիադայի շրջանակներում մրցումներ անցկացնելու համար։ Կենտրոնի ստեղծման նախագծին աջակցել են Ռուսաստանի սպորտի նախարարությունը, Թաթարստանի երիտասարդության հարցերի, սպորտի և զբոսաշրջության նախարարությունը, Գեղարվեստական մարմնամարզության համառուսաստանյան ֆեդերացիան և Թաթարստանի գեղարվեստական մարմնամարզության ֆեդերացիան։ Մրցումների դահլիճն ունի 3200 նստատեղով տրիբունա ։ Կենտրոնն ունի նաև սպորտային մարմնամարզության և գեղարվեստական մարմնամարզության երկու մարզումային հրապարակ, խորեոգրաֆիկ, մարզասարքային և ֆիթնես դահլիճներ ։
Օբյեկտի մակերեսը 20 հազար քառակուսի մետր է, կառույցի շինարարությունն իրականացրել է ««Կազան» արտադրական-շինարարական միավորում» ՍՊԸ-ն։ Օբյեկտի պլանավորված շինարարության ամսաթիվը 2010 թվականի վերջն էր։ Մարմնամարզության կենտրոնի շինարարության համար հատկացվել է 1,25 միլիարդ ռուբլի ։
2010 թվականի ամռանը աննախադեպ շոգի ժամանակ շինարարության ընթացքում 15 մետր բարձրությունից փլուզվել է գմբեթը։ Հարուցվել է քրեական գործ ՔՕ 216-րդ հոդվածի 2-րդ մասով («Հանքարդյունաբերության, շինարարության կամ այլ աշխատանքների ընթացքում անվտանգության կանոնների խախտում, որն անզգուշությամբ հանգեցրել է մարդու մահվան») ։ Մարմնամարզության կենտրոնը բացվել է 2012 թվականի նոյեմբերի 14-ին և դարձել է Պովոլժիեի ֆիզիկական կուլտուրայի, սպորտի և զբոսաշրջության պետական ակադեմիայի ստորաբաժանում ։ Ունիվերսիադայից առաջ այստեղ անցկացվել են ստուգողական մրցումներ. խմբային վարժություններում գեղարվեստական մարմնամարզության Ռուսաստանի առաջնությունը և գեղարվեստական մարմնամարզության Ռուսաստանի գավաթը ։
2013 թվականի ամառային ունիվերսիադայի ընթացքում Մարմնամարզության կենտրոնում կայացել են սպորտային մարմնամարզության (հուլիսի 7-10-ին) և գեղարվեստական մարմնամարզության (հուլիսի 14-16-ին) մրցումները ։
Պովոլժիեի ֆիզիկական կուլտուրայի, սպորտի և զբոսաշրջության պետական ակադեմիայի հետապնդած նպատակներից բացի, Ունիվերսիադայից հետո նախատեսվում էր անցկացնել նաև այլ մրցույթներ, ինչպես նաև տարածքներն օգտագործել Կազանի մանկապատանեկան մարզադպրոցի պարապմունքների համար ։ Մարմնամարզության կենտրոնում անցկացվել են Ռուսաստանի գեղարվեստական մարմնամարզության 2013, 2014 և 2015 թվականների առաջնությունները, բացի այդ, տարածքներն օգտագործվում են այլ մարզաձևերի մրցումների համար։ Օրինակ՝ Մարմնամարզության կենտրոնում անցկացվել են բադմինտոնի Եվրոպայի 2014 և 2016 թվականների առաջնությունները և ձյուդոյի մրցումներ ։
Հնարավորություններ
Մարմնամարզության կենտրոնում միաժամանակ կարող են պարապել մինչև 300 մարզիկներ ։
Հասցե
Մարմնամարզության կենտրոնը գտնվում է հետևյալ հասցեով՝ Ռուսաստան, Թաթարստան, Կազան, Սիրտլանովայի փողոց, տուն 6 ։
Արտաքին հղումներ
Կատեգորիա:Կազանի մարզական կառույցներ Կատեգորիա:2010 հիմնադրումներ Ռուսաստանում
Յուհան Քրիստիան Կլաուսեն Դալ
Կենսագրություն և կարիերա
Յուհան Քրիստիան Կլաուսեն Դալը ծնվել է 1788 թվականի փետրվարի 24-ին Նորվեգիայի երկրորդ քաղաք Բերգենում։ Նկարչության դասեր առել է հայրենի քաղաքում նկարիչ Մյուլլերի մոտ 1808 թվականին։ 1811 թվականից ուղևորվում է Դանիա և ընդունվում է սովորելու Կոպենհագենի գեղարվեստի ակադեմիայում։
1817 թվականից Յուհան Քրիստիան Կլաուսեն Դալը այստեղ նկարչության դասարանում սկսում է ուսուցչությամբ զբաղվել։
Իսկ 1818 թվականիս ապրում ու ստեղծագործում է Դրեզդենում։
Հենց այս գերմանական քաղաքում Յուհան Քրիստիան Կլաուսեն Դալը ծանոթանում է գերմանացի գեղանկարիչ Կասպար Դավիդ Ֆրիդրիխի հետ։ Վերջինս մեծ ազդեցություն թողեց Յուհան Քրիստիան Կլաուսեն Դալի ստեղծագործական կյանքի վրա։
Յուհան Քրիստիան Կլաուսեն Դալի կտավներում զգացվում է գերմանական ռոմանտիզմի ազդեցությունը։ Ամառային ամիսներին նկարիչը հաճախակի էր այցելում հայրենիք։ 1820 թվականից սկսած ուղևորվում է Իտալիա և աշխատանքի անցնում Նեապոլում։ Այստեղ նա տարվում է բնատեսարաններով և սկսում է դրանք կտավին հանձնել։ Իտալիայում եղած տարիներին ստեղծում է իր լավագույն կտավներից մեկը՝ «Վեզուվի ժայթքումը», որի առաջին պլանում, ինչպես Ֆրիդրիխի կտավում, պատկերված են մարդիկ։
Յուհան Քրիստիան Կլաուսեն Դալն ապրել և ստեղծագործել է իտալական Մոնտե Սանտ Անջելո բնակավայրի արվարձանում։ Նկարիչը բազմաթիվ անգամներ ջրաներկով ու յուղաներկով պատկերել է իր վիլլայի պատշգամբից և պատուհաններից բացվող տեսարանները։ Ուսումնասիրելով հոլանդական գեղանկարչությունը, նա իր բնանկարներում հաճախակի է օգտագործում տոնայնությունը՝ գուներանգությունը։ 1826, 1834, 1839, 1844, 1850 թվականներին վերադարձել է Նորվեգիա։ Իսկ 1836 թվականից սկսել է դասավանդել Դրեզդենի գեղարվեստի ակադեմիայում։
1818 թվականին ստանում է հատուկ թոշակ դանիական արքայազն Ֆրեդերիկի կողմից և ուղևորվում է Սաքսոնիա ու հինավորվում Դրեզդենում։ Այստեղ Յուհան Քրիստիան Կլաուսեն Դալը միանում է ռոմանտիկ-նկարիչների խմբին, որը ձևավորվել էր Կասպար Դավիդ Ֆրիդրիխի շուրջ։
Շուտով նկարիչը ամուսնանում է Էմիլիա ֆոն Բլոկի հետ։ 1820-1823 թվականներին վերստին այցելում է Իտալիա։ Այստեղ հետաքրքրվում է անտիկ հնություններով և հիանալի բնատեսարաններով։ Հընթացս այդ այցելության, Յուհան Քրիստիան Կլաուսեն Դալը ստեղծում է բազմաթիվ էսքիզային աշխատանքներ, որոնք հետո կազմեցին նրա գլխավոր ստեղծագործությունների հիմքը։
1824 թվականին վերադառնում կրկին Դրեզդեն։ Այստեղ Ֆրիդրիխի հետ համատեղ ստանում է պրոֆեսորի կաֆեդրա տեղի Գեղարվեստի ակադեմիայում։ Դրանից հետո ևս մի քանի անգամ հայրենիք ու եվրոպական այլ երկրներ շրջագայություններ է կատարում։ Իմպրեսիոնիզմի ոճով ստեղծված նրա ստեղծագործությունները, որոնցում պատկերված է Նորվեգիայի բնությունը, մեծ հռչակ վայելեցին։
Յուհան Քրիստիան Կլաուսեն Դալը իր կտավներում պահպանել է XVII դարի հոլանդացի գեղանկարիչների ոճը։ Դալը հիմնականում վրձնին էր հանձնում լեռների, գետերի, դաշտերի, հովիտների ու նորվեգական լճերի տեսարանները։ Նկարչի կտավները հիմնականում համայնապատկերներ են։
1857 թվականի հոկտեմբերի 14-ին՝ վաթսունինը տարեկան հասակում Յուհան Քրիստիան Կլաուսեն Դալը կնքում է իր մահկանացուն գերմանական Դրեզդեն քաղաքում։
Արտաքին հղումներ
Կատեգորիա:Նորվեգացի նկարիչներ Կատեգորիա:Դանիայի գեղարվեստի թագավորական ակադեմիայի շրջանավարտներ Կատեգորիա:Ռոմանտիստ նկարիչներ Կատեգորիա:Շվեդիայի գեղարվեստի թագավորական ակադեմիայի անդամներ Կատեգորիա:Դաննեբերգի ասպետական շքանշանակիրներ Կատեգորիա:19-րդ դարի նկարիչներ
(8205) Վան Դիյկ
(8205) Վան Դիյկ (Van Dijck), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 10-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,179488 ա. մ., առավելագույնը մոտենում է 2,6623 ա. մ. հեռավորության վրա և հեռանում 3,6966 ա. մ. ։ Արեգակի շուրջ մեկ ամբողջական պտույտ է կատարում 2070,78 երկրային օրվա ընթացքում, իր ուղեծրով շարժվելով միջինում 0,173847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ՀՊՃՀ Էլեկտրատեխնիկական դեպարտամենտ
ՀՊՃՀ-ի Էլեկտրատեխնիկական ֆակուլտետը հիմնադրվել է 1942 թ.–ին։ Ֆակուլտետն ունի 3 ամբիոն՝ էլեկտրական մեքենաների և ապարատների, արտադրական պրոցեսների, տեղակայանքների ավտոմատացման և էլեկտրաբանեցման, տեսական և ընդհանուր էլեկտրատեխնիկայի, որտեղ դասավանդում են 9 պրոֆեսոր, 30 դոցենտ, 11 ասիստենտ և դասախոս։
Ընդհանուր տեղեկատվություն
Գործունեության տարիների ընթացքում ֆակուլտետը ղեկավարել են՝
Ֆակուլտետի 50 դասախոսներից 40-ը (80%) ունեն գիտական աստիճաններ։ Կրթական 4 ծրագրերի 2 մասնագիտությունների գծով ֆակուլտետում սովորում են 404 ուսանող, 29 մագիստրանտ, 9 ասպիրանտ։ Ֆակուլտետի գիտահետազոտական աշխատանքի հիմնական ուղղություններն են՝ անհամասեռ միջավայրում էլեկտրական և մագնիսական դաշտերի, շարժվող տարրական մասնիկների էլեկտրակամագնիսական դաշտի հետազոտում, գծային և ոչ գծային շղթաների հաշվարկի նոր մեթոդների մշակում, մետաղական և ոչ մետաղական հանքաքարերի մանրացման գործընթացն ապահովող էլեկտրամեխանիկական համակարգի մոդելավորում և լավարկում, ֆոտոփոխակերպիչների կողմնորոշման և դրանց ինֆորմացիոն չափիչ համակարգերի հետազոտում, շահագործման ընթացքում խոշոր հիդրոգեներատորների ախտորոշման համակարգերի որակային կատարելագործված մշակում, ավտոմատացման և կառավարման նոր էլեկտրամագնիսական համակարգերի մշակում, էլեկտրամեկուսիչ նյութերի և կառուցվածքների ախտորոշման մեթոդների մշակում։
Արտաքին հղումներ
Հայաստանի պետական ճարտարագիտական համալսարանի կայք էջը
Կատեգորիա:ՀՊՃՀ ֆակուլտետներ
Ուդմուրտ-Լոզա
Ուդմուրտ-Լոզա (Удмурт-Лоза), գյուղ Ռուսաստանի Ուդմուրթական հանրապետության Իգրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Իգրինսկի շրջանի բնակավայրեր
Ալեքսանդր Յակովենկո
Ալեքսանդր Յակովենկո (Александр Владимирович Яковенко, ), ռուս դիվանագետ։ 2011 թվականի հունվարի 24-ից Մեծ Բրիտանիայում Ռուսաստանի Դաշնության արտակարգ և լիազոր դեսպան, Ռուսաստանի Դաշնության արտաքին գործերի նախարարի տեղակալ (2005-2011)։ Արտակարգ և լիազոր դեսպան (2004)։
Դիվանագիտական գործունեություն
1976 թվականից զբաղվում է դիվանագիտական գործունեությամբ։
2011 թվականի հունվարի 24-ից՝ Մեծ Բրիտանիայի և Հյուսիսային Իռլանդիայի Միացյալ Թագավորությունում Ռուսաստանի Դաշնության արտակարգ և լիազոր դեսպան։
Ընտանիք
Ամուսնացած է, ունի դուստր։
Տևրիկի գավառակ
Տևրիկ, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Տևրիկ քաղաքն էր։
Աշխարհագրություն
Գավառակը տարածվում էր Սեբաստիայի գավառի արևելյան մասում, Երզնկայի գավառի սահմանակցությամբ, Եփրատի աջակողմյան Տևրիկի գետ վտակի և նրա օժանդակների հովիտներում։ Տևրիկն ունի արգավանդ և բերքառատ հողեր, ոռոգելու առատ ջուր։
Պատմություն
Տևրիկի հայերը թուրքերի փեռքով զանգվածաբար կոտորվել են 1915 թվականի Մեծ եղեռնի ժամանակ։ Կենդանի մնացածները տարագրվել են տարբեր երկրներ։
Բնակչություն
XX դարի սկզբին ուներ 46090 բնակիչ, որից 20000-ը՝ հայեր։
Տնտեսություն
Լայն տարածում ուներ գյուղատնտեսությունը։ Մշակում էին հացահատիկ, խաղող, մրգերի զանազան տեսակներ, զբաղվում էին նաև անասնապահությամբ։ Հայերը նաև զբաղվում էին առևտրով և արհեստներով։ Հռչակված էր Տևրիկի գինին։
Վարչական բաժանում
XX դարի սկզբին ուներ 129 գյուղ, որոնք միավորված էին 6 գյուղախմբերի մեջ ։
Ծանոթագրություններ
Կատեգորիա:Արևմտյան Հայաստանի գավառներ
Իսլամիզմ
Իսլամիզմ (الإسلام السياسي - քաղաքական իսլամ), կրոնական-քաղաքական գաղափարախոսություն և գործնական գործունեություն, որոնք ուղղված են այնպիսի պայմանների ստեղծմանը, որոնց դեպքում հասարակության և պետության ներսում ցանկացած հակասություն, որտեղ կան մուսուլմանական բնակչություն ։
Օլխովցի-Լազի
Օլխովցի-Լազի (Вільхівці-Лази), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Օլխովցի-Լազի գյուղում բնակվում էր 3 215 մարդ։ Բնակավայրը զբաղեցնում է 0,225 կմ² տարածք։ Բնակչության խտությունը կազմում էր 1428889 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1848 թվականին հիմնադրված բնակավայրեր
Իսլամիզմ
Իսլամիզմի աղբյուրներ և հատկություններ
Դամասկոսի համալսարանի պրոֆեսոր Սադիկ ալ-Ազմը կարծում է, որ իսլամիզմը «պաշտպանական արձագանք է ներկայացնում 20-րդ դարում մահմեդական հասարակությունների հասարակական, ինստիտուցիոնալ, տնտեսական, սոցիալական և մշակութային կյանքում իսլամի երկարաժամկետ էրոզիայի դեմ»։ Նրա կարծիքով՝ իսլամիզմը գործնականում կիրառվում է «Իսլամական ջիհադ» (սրբազան պատերազմ) հասկացության վերածնման միջոցով ։
Ալ-Ազմը թվարկում է իսլամիզմի հետևյալ անօտարելի հատկությունները․
Դանիել Պայփսը հայտնի ամերիկացի պատմաբան, հրապարակախոս, գրող և քաղաքական մեկնաբան, իսլամի և մերձավորարևելյան հակամարտության մասնագետ է, կարծում է, որ ․
"Իսլամիզմը տոտալիտար գաղափարախոսություն է, որն անհեթեթ միջնադարյան մոտեցում է առաջարկում ժամանակակից կյանքի խնդիրներին։ Հետադիմական և ագրեսիվ, այն ճնշում է մուսուլմաններին, ճնշում կանանց և արդարացնում է իսլամի իշխանության տարածումը ուժի միջոցով։"
Մի շարք հետազոտողներ կարծում են, որ իսլամիզմը կղերական շրջանակների արձագանքն է 20-րդ դարում իսլամական աշխարհի գիտական և նյութական հետ մնալուն, ժամանակակից աշխարհի արդիականացմանը և այլն ։
Իսլամական ահաբեկչություն
Վլադիմիր Մեյսթերի կարծիքով, Ղուրանի բառացի ըմբռնումը և շարիաթի օրենքներին հետևելը հանգեցնում է ժխտման. սեռերի հավասարություն, խղճի ազատություն և այլն, ինչպես նաև առաջացնում է մահմեդական միջնադարը վերակենդանացնելու հետադիմական-ուտոպիական ձգտումներ ։ Այլընտրանքային կարծիք ունի ֆրանսիացի քաղաքագետ Թիերի Վոլտոնը։ Նա իսլամիզմը համարում է ավանդական իսլամի վերածննդի ձև ։
Աշխարհի տարբեր երկրներում մուսուլմանների վերաբնակեցման գոտիներում իսլամը տարածվում է այլընտրանքային ինքնության ձևավորման միջոցով, այսինքն մուսուլմանները սկսում են իրենց համարել ոչ թե այս կամ այն պետության քաղաքացիներ, այլ Ումմայի (մուսուլմանների համաշխարհային ընկերակցության) անդամներ, որը փոխարինվում է կոնկրետ իսլամիստական կազմակերպության կողմից։
Իսլամիստները փորձում են վերահսկողություն սահմանել անջատողական, իռռեդենտիստական և բողոքական շարժումների նկատմամբ։ Այսպես, Չեչնիայի անջատողական շարժումն առաջին փուլերում իսլամիստական չէր, բայց հետո այն սկսեցին վերահսկել իսլամիստները։
Իսլամիստները ձգտում են վերիսլամացման և իսլամիստների նպատակներին հասնելու համար, այսպես կոչված, «էթնիկ մահմեդականների», այսինքն՝ մարդկանց, որոնց նախնիները մուսուլմաններ էին, բայց իրենք հավատացյալ մահմեդականներ չեն։ Սա, օրինակ, զգալի մասը աշխարհիկացած թաթարների, բաշկիր, ներկայացուցիչների կովկասյան ժողովուրդների Ռուսաստանում, երկրորդ և երրորդ սերնդի ներգաղթածների իսլամական երկրներում ապրող Արևմտյան Եվրոպայի, Ամերիկայի, Ավստրալիայի. նաև օգտագործվում է հոգեորսությունը նրանց շրջանում, ովքեր նույնիսկ «էթնիկ մահմեդականներ» չեն, հայտնի են ռուսների, եվրոպացիների, ամերիկացիների իսլամիստական կազմակերպությունների բռնի գործունեությանը մասնակցելու դեպքեր ոչ մահմեդական ընտանիքներից, որոնք անցել են իսլամի։
Օրինակ, երբ իսլամիստների գործնական գործունեությունը լայն ուշադրություն գրավեց համաշխարհային ԶԼՄ-ների և իրավապաշտպան կազմակերպությունների վրա, դարձավ 2002 թվականի մարտի 11-ի դեպքը, երբ Սաուդյան Արաբիայում աղջիկների դպրոցում բռնկված հրդեհի ժամանակ կրոնական ոստիկանության աշխատակիցները այրվող շենքից աշակերտներ չէին թողնում, քանի որ նրանք պատշաճ հագնված չէին և թույլ չէին տալիս փրկարարների շենք մտնել՝ տղամարդկանց և կանանց միջև մարմնական կապը կանխելու համար։ Կրոնական ոստիկանության աշխատակիցներին, փրկարարներին հակազդելու հետևանքով զոհվել է 14 աշակերտ ։
Իրանում 2011 թվականի ամռանը իսլամից քրիստոնեություն անցնելու և մահմեդականների շրջանում քրիստոնեություն տարածելու համար մահվան է դատապարտվել 35-ամյա Յուսուֆ Նադարխանին։ Նախորդ նման դատավճիռն ի կատար է ածվել Իրանում 1990 թվականի դեկտեմբերին ։
Իսլամաֆաշիզմ
Արևմուտքի մի շարք արժեքների կատեգորիկ մերժումը և իսլամիստների հակվածությունը այն պայքարի արմատական մեթոդներին, որոնք Ուսամա բեն Լադենն անվանում էր նաև այլ իսլամիստներ այսօր անվանում են «անհավատների ներխուժում» և «մահմեդական հողերի օկուպացիա» , հիմք են տվել մի շարք գիտնականների, հրապարակախոսների և քաղաքական գործիչների շրջանառության մեջ դնել «իսլամաֆաշիզմ» եզրույթը, որն առաջին անգամ օգտագործել է իսլամի ֆրանսիացի մարքսիստական պատմաբան Մաքսիմ Ռոդենսոնը 1979 թվականի իրադարձություններից հետո ։ Որոշ աղբյուրներ պնդում են, որ տերմինի հեղինակը իտալացի լրագրող և գրող Օրիանա Ֆալլաչին է ։
Փիլիսոփա Ֆրենսիս Ֆուկույաման 2002 թվականին պնդում էր, որ այսօրվա «քաղաքակրթությունների հակամարտությունը» ոչ միայն պայքար է ահաբեկչության դեմ և պայքար իսլամի՝ որպես կրոնի կամ քաղաքակրթության դեմ, այլ ավելի շուտ «պայքար իսլամաֆաշիզմի դեմ», այսինքն՝ արմատական անհանդուրժողականության և հակասեմական (Ֆուկույամայի կարծիքով) դոկտրինի դեմ, որը ժխտում է արևմտյան քաղաքակրթության արժեքները, որը վերջերս տարածվել է իսլամական աշխարհի շատ մասերում ։
Սակայն որոշ գիտնականներ ու քաղաքական գործիչներ քննադատում են այդ տերմինի օգտագործումը։ Մասնավորապես, Եվգենի Պրիմակովը կարծում էր, որ կա իսլամական ծայրահեղականություն, բայց ոչ իսլամաֆաշիզմ, քանի որ, նրա կարծիքով, ֆաշիզմը կառուցվում է ազգայնականության վրա ։ Որոշ քննադատներ պնդում են, որ տերմինը օգտագործվում է քարոզչության համար ։ Օրինակ, գրող Ջոզեֆ Սոբրանը գրում է, որ չի կարելի Ալ-Քաիդան անվանել ֆաշիստական, եթե միայն «ֆաշիստական» բառը չօգտագործենք որպես «զզվելի» բառի հոմանիշ ։
Իսլամիզմը Թուրքիայում
Արմատական թուրք իսլամիստների թվում հայտնի են «Իսլամական ազատագրական բանակը», «Իսլամական հեղափոխության մարտիկները», «Թուրքիայի իսլամական ջիհադը», «Ջեյշուլլահը», ինչպես նաև Գերմանիայի տարածքից գործող «Խալիֆայության պետություն» (նույն ինքը՝ «Անատոլիայի Դաշնային Իսլամական պետության կազմակերպությունը») խմբավորումը։ Առավել հայտնի են 1984 թվականին ստեղծված «Մեծ Արևելքի իսլամական նվաճողների ճակատ» (Islami Büyükdoğu Akıncılar Cephesi) ահաբեկչական կազմակերպությունը, IBDA-C) և քրդական (թուրքական) «Հըզբոլլահ»-ը (Hizbullahî Kurdî)։ Մի շարք կազմակերպություններ ստեղծվել են որպես արտասահմանյան ծայրահեղական շարժումների ճյուղավորում։ Դրանք են «Երուսաղեմի մարտիկները» (küdüs savacılar), «Հիզբ-ութ Թահրիրը» և «Իսլամական շարժում» կազմակերպությունը (Islami hareket örgütü) ։
Իսլամիզմը Հարավարևելյան Ասիայում
Հարավարևելյան Ասիայի տարածաշրջանը բնութագրվում է հատկապես բարենպաստ պայմաններով իսլամիզմի գաղափարների տարածման համար, քանի որ մուսուլմանները կազմում են տարածաշրջանի մի քանի երկրներում (Ինդոնեզիա, Մալայզիա, Բրունեյ) բնակչության մեծամասնությունը, և ավելին, բնակչության զգալի մասը երիտասարդներ են, ինչը բավականին հաճախ փոխկապակցված է հասարակության արմատականացման մակարդակի հետ։ Արմատական իսլամիզմի տարածմանը նպաստում են․
Հարավարևելյան Ասիայի երկրների տարածքում առաջին իսլամիստական միավորումները սկսել են ծնվել դեռևս XX դարում, օրինակ, Դարուլ Իսլամ (Ինդոնեզիա) և Մորո ազգային-ազատագրական ճակատ (Ֆիլիպիններ), որոնց գլխավոր նպատակը գաղութատիրական երկրի դեմ ազգային-ազատագրական պայքարն էր, կամ իրենց երկրների կառավարությունների դեմ դիմակայությունը շարիաթական պետություն ստեղծելու համար ։
Այժմ գոյություն ունեն մի քանի տասնյակ իսլամիստական խմբավորումներ, որոնք հիմնականում հիմնված են տարածաշրջանի 4 պետությունների՝ Ինդոնեզիայի, Ֆիլիպինների, Մալայզիայի և Թաիլանդի տարածքում։ Նրանք այնպիսի կազմակերպություններ են, ինչպիսիք են Ջեմաա Իսլամիան, Ջամաա Անշորութ Թաուհիդը, Մուջահիդին Ինդոնեզիան Թիմուրը, Աբու Սայաֆը, Բարիսան հեղափոխական Նասիոնալ-Կոորդինասին և այլն։ Այս բոլոր խմբավորումներն ունեն շփման լայն ցանց տարբեր ահաբեկչական կազմակերպությունների հետ ամբողջ աշխարհում, օրինակ, Ալ-Քաիդայի հետ։ Որպես կանոն, հենց վերոհիշյալ կազմակերպություններն են պատասխանատվություն ստանձնել վերջին մի քանի տասնամյակների ընթացքում Հարավարևելյան Ասիայի երկրներում տեղի ունեցած ամենախոշոր ահաբեկչությունների համար։ Նրանց նպատակն է ստեղծել սալաֆիական խալիֆայություն, որը կներառի տարածաշրջանի մի շարք երկրների տարածք ։
Ծանոթագրություններ
Կատեգորիա:Իսլամ Կատեգորիա:Քաղաքական գաղափարախոսություններ Կատեգորիա:Գաղափարախոսություններ Կատեգորիա:Քաղաքականություն Կատեգորիա:Քաղաքական նորաբանություններ Կատեգորիա:Քաղաքական տեսություններ Կատեգորիա:Քաղաքական բռնաճնշումներ Կատեգորիա:Իսլամական կուսակցություններ Կատեգորիա:Հակասեմականություն Կատեգորիա:Կրոն և քաղաքականություն Կատեգորիա:Նույնականության քաղաքականություն Կատեգորիա:Գիտություն Կատեգորիա:Հակաինտելեկտուալիզմ Կատեգորիա:Ահաբեկչություն Կատեգորիա:Ազգայնականություն
Աստերոիդների ցանկ (73101-73200)
Աստերոիդների ցանկ (73001-73100) * Աստերոիդների ցանկ * Աստերոիդների ցանկ (73201-73300)
Грустный дэнс
«Грустный дэнс», ուկրաինական Artik & Asti փոփ խմբի երգը՝ ռուս երգիչ Արտյոմ Կաչերի մասնակցությամբ։ Թողարկվել է 2019 թվականի փետրվարի 14-ին Warner Music Group լեյբլում։ Երգը ներառվել է խմբի 7 (Part 1) դեբյուտային մինի-ալբոմում։
Երաժշտական տեսահոլովակ
2019 թվականի մարտի 29-ին թողարկվել է երգի երաժշտական տեսահոլովակը ։ ТНТ Music ինտերնետային հրատարակությունը տեսահոլովակը տեղադրել է 2019 թվականի լավագույն տեսահոլովակների ցանկի 11-րդ հորիզոնականում ։
Հաջողություն
Թողարկումից հետո երաժշտական սինգլը մեծ ճանաչում է ձեռք բերել՝ հայտնվելով բազմաթիվ հիթ-շքերթներում ։
Ուդմուրտսկայա Տուկլյա
Ուդմուրտսկայա Տուկլյա (Удмуртская Тукля), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 59 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ուվինսկի շրջանի բնակավայրեր
Աստերոիդների ցանկ (254901-255000)
Աստերոիդների ցանկ (254801-254900) * Աստերոիդների ցանկ * Աստերոիդների ցանկ (255001-255100)
Մոլինա դի Լեդրո
Մոլինա դի Լեդրո (Molina di Ledro), կոմունա Իտալիայի Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1572 մարդ (2008 թվականի մարդահամարի տվյալներով)։ Բնակչության խտությունը՝ 40 մարդ/կմ²։ Տարածքը՝ 39 կմ²։ Փոստային ինդեքս՝ 38060։ Հեռախոսային կոդ՝ 0464։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
ՀՊՃՀ Մեքենաշինության դեպարտամենտ
ՀՊՃՀ-ի Մեքենաշինության ֆակուլտետը հիմնադրվել է 1944 թ.-ին որպես մեխանիկական ֆակուլտետ, որը 1961 թ. վերանվանվեց մեխանիկա-մեքենաշինական։ Ֆակուլտետն ունի 3 ամբիոն՝ մեքենաշինական արտադրության տեխնոլոգիաներ և սարքավորումներ, մեքենաշինության ավտոմատացման և համալիր մեքենայացման, մեքենաշինական արտադրության էկոնոմիկայի, կազմակերպման և կառավարման, որտեղ դասավանդում են 9 պրոֆեսոր, 20 դոցենտ, 16 ավագ դասախոս և ասիստենտ։
Ընդհանուր տեղեկատվություն
Գործունեության տարիների ընթացքում ֆակուլտետը ղեկավարել են՝
Ֆակուլտետի 45 դասախոսներից 32-ը (71%) ունեն գիտական աստիճաններ։ Ֆակուլտետում կրթական 4 ծրագրերի 4 մասնագիտությունների գծով սովորում են 535 ուսանող, 60 մագիստրանտ, 10 ասպիրանտ։ Ֆակուլտետի գիտահետազոտական աշխատանքների հիմնական ուղղություններն են՝ տաշեղագոյացման, էլեկտրաէրոզիոն, գերձայնային և այլ եղանակներով նյութերի մշակման արդյունավետ տեխնոլոգիական գործընթացներ, մետաղների և քարերի մշակման բարձր արտադրողական սարքավորումներ և գործիքներ, տեխնոլոգիական գործընթացների ավտոմատացում, ռոբոտատեխնիկական համակարգերի հետազոտում և ստեղծում, մեքենաշինական ձեռնարկությունների գործարար և ռազմավարական պլանավորում, նորամուծությունների և ֆունկցիոնալ կառավարման արդյունավետ համակարգի հետազոտում և ստեղծում։
Արտաքին հղումներ
Հայաստանի պետական ճարտարագիտական համալսարանի կայք էջը
Կատեգորիա:ՀՊՃՀ ֆակուլտետներ
Գերմանիան Եվրատեսիլ երգի մրցույթում
Գերմանիան մասնակցել է Եվրատեսիլ երգի մրցույթին սկսած 1956 թ., սակայն նա բաց է թողել 1996 թվականի Եվրատեսիլը, քանի որ Գերմանիան չի անցել նախընտրական փուլը և, հետևաբար, չի մասնակցել այդ տարվա մրցույթին։ Ոչ մի ուրիշ երկիր այդքան հաճախ չի ներկայացված եղել։ Մինչ Գերմանիայի վերամիավորումը 1990-ին, նա ներկայացվում էր որպես Արևմտյան Գերմանիա (Գերմանիայի Դաշնային Հանրապետության)։ Արևելյան Գերմանիան (Գերմանիայի Դեմոկրատական ​​Հանրապետություն) չի մասնակցել մրցույթին։
Գերմանիան հաղթել է մրցույթը երկու անգամ։ 1982-ին և 2010-ին։ Թեև Գերմանիայի մասնակիցները ունեցել են սահմանափակ հաջողություններ համեմատ իրենց հարևանների, հանրային հետաքրքրությունը շարունակ բարձր է մնացել ու մնում։
Գերմանիան, Մեծ Բրիտանիաի, Իտալիայի, Ֆրանսիայի և Իսպանիայի հետ, «Մեծ Հինգ»-ի անդամ է, որոնք ավտոմատ կերպով անցնում են եզրափակիչ։
Եվրատեսիլ երգի մրցույթի կիսաեզրափակիչները հեռարձակում է ՀԳՀ-ը, իսկ եզրափակիչը հեռարձակում է ԱՌԴ-ի առաջին ալիքը։
Շողակաթ (գյուղ)
Շողակաթ, գյուղ Հայաստանի Գեղարքունիքի մարզում, Շողակաթ համայնքի կենտրոնն է։ Մինչ 2017 թ. նոյեմբերն անվանվել է Շորժա։ Հեռավորությունը մարզկենտրոնից կազմում է 95 կմ, իսկ Երևան քաղաքից 110 կմ։
Անվանում
Պատմական աղբյուրներում Շորժան հիշատակվում է Չուրջա, Շուրջա, Շուրճա, Շուրախ, Շորալի, Շորջալու, Շորջա, Շորիջլու, Շորած, Շորալի, նաև ավելի ուշ Նադեժդինա, Նադեժդինո, իսկ 1932 թվականին Նադեժդինո գյուղը վերանվանվել է Շորժա ։
Պատմություն
Շորժա բնակավայրը գտնվում է Սևանա լճի արևելյան կենտրոնական հատվածում։ Բնակավայրը գտնվում է Ճամբարակ քաղաքից 10-12 կմ հեռավորության վրա, Սևանա լճի հյուսիս-արևելյան և հարավային մասով պատված է ապառաժներով։ Գեղարքունիքի մարզում հեռավորությունը մարզկենտրոնից կազմում է 95 կիլոմետր, իսկ Երևան քաղաքից՝ 110 կիլոմետր։ Բնակավայրը գտնվում է ծովի մակերևույթից 1932 մետր բարձրության վրա։ Մակերեսը 39,2 քառակուսի կմ է ։ Տարածքում առկա են քրոմիտի զգալի պաշարներ։ Վերջինս հայտնաբերվել է 1889 թվականին 1,5 կմ Շորժայից արևելք։ Մագմայական հանքավայրը, հանքանյութի մի մասը 1942-1951 թվականներին արդյունահանվել է։
Շորժայում պահպանվել են 17-րդ դար թվագրվող հայկական եկեղեցու, 16-րդ դարի կառույց հանդիսացող հայկական մատուռների կիսաքանդ ավերակներ և այլ հնություններ։ Գյուղում և շրջակայքում պահպանվել են Ք.ա. 1-ին հազրամյակում բերդի ավերակներ, դամբարաներ՝ Ք.ա. 2-րդ- 1-ին հազարամյակի թվագրությամբ։ Գյուղում գործում է նաև 16-րդ դարում կառուցված և 2009 թվականին վերականգնված եկեղեցի։ Հայտնաբերվել են նաև բազմաթիվ գտածոներ։
Որպես բնակավայր Շորժան գոյություն ունի դեռևս Ք.ա. 1-ին հազարամյակում։ Դեռևս ուրարտական շրջանում Վեդուրի-Էթիունի (Ջրային Էթիունի) պատկանող այս տարածքում և հարակից վայրերում եղել են պետական- ցեղային կազմավորումներ որոնց մասին մեզ է վկայում Սևանա լճի ափին փորագրված արձանագրությունը, որը կախված է եղել ուղիղ լճի ալիքների վրա։ Արձանագրության հեղինակն է հանդիսանում Ուրարտուի անողոք թագավոր Ռուսա Առաջինը (Ք.ա 735-714 թթ), որը խոսում է ներկայիս Շորժայի և հարակից թագավորությունների ու ցեղապետությունների նվաճումների մասին ։
Երևանի խանության օրոք Շորժան ևս պատկանում էր Գյոկչայի մահալին։ Սակայն 1828 թ. փետրվարի 10-ին Արևելյան Հայաստանը Թուրքմենչայի պայմանագրով անցավ Ռուսաստանին։ Գյոկչայի մահալը դառնում է հիմնականում Նոր Բայազետի գավառ, որի մի մասն է դառնում նաև Շորժան։ Սկզբնական շրջանում Պարսկահայքից և Բայազետի Ալաշկերտից գավառ, Կզնուտ (Մարտունի), Բասարգեչար (Վարդենիս), և դեպի ներկայիս Սևանա (Ելենովկա), ձգվող ողջ թաթարաբնակ բնակավայրերում հաստատվում են պարսկահայ և արևմտահայ գաղթականները, իսկ տեղի տեղի մահմեդական թաթար խաշնարած բնակչությունը իրենց հոտերով տեղափոխվում են Գյոկչայ լճից արևելք ընկած 17-րդ դարի վերջերից ամայացած հայկական բնակավայրերում։ Ցարական իշխանությունների կողմից նոր նվաճված հայկական հողերում ինչպես նաև ողջ Այսրկովկասում սկսում են հաստատվել նաև Ռուսաստանի կենտրոնական շրջաներից (Սարատովի երկրամաս), արտաքսված ռուս աղանդավորների համայնքները (մոլականներ, պրիգուններ, դուխոբորդներ) և այլն։ Կարճ ժամանակում Շարժայում հաստատվում են նաև մեծաթիվ ռուս- մոլական աղանդավորներ և նրանց հետ մեծ թվով մորդվիներ և հրեաներ։ Հետայսու բնակավայրերը կոչվում է Նադեժդինո կամ նաև Նադեժդինա ի տարբերություն նախկին թաթարաբնակ Շորիջլու- Շորջալուի։ 1940 –ական թվականներից արդեն ձևավորված Շորժա գյուղը մոլական ռուսների և մորդվիների հետ միացյալ սկսել են վերաբնակվել նաև մոտակա գյուղերից հոծ թվով ադրբեջանցիներ։ 1970 – ական թվականներից շրջկենտրոն Կրասնոսելսկից (Ճամբարակ) հաստատվել են մի քանի հայ ընտանիքներ։ Այդ ժամանակ Շորժան դարձել էր արդեն երկաթուղային կայարան և խճուղային ճանապարհների հանգույց ։
Տրանսպորտ
1950-ական թվականներին Սևանա լճի ջրի մակարդակը զգալի իջել է, ջրից ազատված առափնյա հյուսիսային և արևելյան տարածքների շուրջ բոլոր մասերում կառուցվել է երկաթ գիծը, որը անմիջական կապ է հանդիսանում Շորժայի հարակից համայնքների հետ Երևանի հետ շփման գործում։ Գյուղի միջով է անցնում նաև Երևան–Զոդ ավտոճանապարհը, Երևան–Զոդ երկաթուղին, ինչպես նաև երկաթ գիծը 1976 թվականին շահագորշծման է հանձնվել, ամռանը գործում է նաև Հրաձդան-Ալմաստ Երևան–Սևան–Շորժա սեզոնային էլեկտրագնացքը։
Բնակչություն
Բնակչությունը նախկինում եղել է միատար, բնակվել են միայն մոլդովացիներ։ 20-րդ դարի սկզբից գյուղում բնակություն են հաստատել նաև թրքախոս աղկոյանլու և կարակոյանլու ցեղի ներկայացուցիչներ։ 1989-1992 թթ. գյուղը վերաբնակեցվել է Ադրբեջանից եկած փախստականներով և Արծվաշենից բռնի տեղահանվածներով։
Տնտեսություն
Զբաղվածության հիմնական ուղղություններն են՝ հողագործություն, անասնապահություն, պտղաբուծություն, սպասարկման ոլորտ։ Գյուղի միջով է անցնում Երևան-Զոդ ավտոճանապարհը և Երևան-Զոդ երկաթուղին։ Գյուղում գործում է միջնակարգ դպրոց, նախակրթարան, բուժկետ, երկաթուղային կայարան, օդևերևութաբանական կայան, մի քանի հանգստյան տներ։
Արտաքին հղումներ
Կատեգորիա:Գեղարքունիքի մարզի բնակավայրեր Կատեգորիա:Գեղարքունիքի մարզի գյուղեր
Լուսային կոն
Լուսային կոն (իզոտրոպ կոն, զրոյական կոն), հիպերմակերևույթ տարածաժամանակում (ամենից հաճախ Մինկովսկու տարածությունում), որը տրված իրադարձության նկատմամբ սահմանափակված է ապագայի և անցյալի տիրույթներով։
Սահմանում
Լուսային կոնը կարելի է սահմանել որպես այն բոլոր կետերի բազմություն, որոնց համար այդ կետերը տվյալ իրադարձությունից (լուսային կոնի գագաթից) անջատող ինտերվալը լուսանման է (այսինքն՝ հավասար է զրոյի)։ Գագաթը լուսային կոնի մակերևույթը երկու մասի է բաժանում։ Մակերևույթի մի մասն ընկած է գագաթի նկատմամբ ապագայի տիրույթում, և պարունակում է բոլոր իրադարձությունները, որոնց կարող է հասնել լուսային ազդանշանը գագաթից. կարելի է պատկերացնել, որ, գագաթ-իրադարձությունում ակնթարթային բռնկում է տեղի ունեցել։ Մյուս մասը պարունակում է բոլոր իրադարձությունները անցյալում, այնպես, որ նրանցից արձակված լուսային ազդանշանը կարող է հասնել գագաթին։ Լուսային կոնի առանցքը Մինկովսկու տարածության մեջ ցանկացած իներցիալ հաշվարկման համակարգում համընկնում է տվյալ հաշվարկման համակարգում անշարժ մասնիկի գագաթով անցնող համաշխարհային գծին։
Քանի որ ոչ մի ազդանշան չի կարող լույսից արագ տարածվել, լուսային կոնն ուղղակի առնչություն ունի տարածության պատճառա-հետևանքնային կառուցվածքի հետ, այն է՝ ամբողջ տարածաժամանակը գագաթի նկատմամբ երեք մասի է բաժանում. բացարձակ անցյալի տիրույթ (անցյալի կոն. այն բոլոր իրադարձությունները, որոնք կարող են ազդել գագաթի իրադարձության վրա), բացարձակ ապագայի տիրույթ (ապագայի կոն. այն բոլոր իրադարձությունները, որոնց վրա ազդում է կոնի գագաթի իրադարձությունը) և բացարձակ հեռացված տիրույթ (այն իրադարձությունները, որոնք գագաթից անջատված են տարածանման ինտերվալով, այսինքն՝ գագաթի հետ պատճառահետևանքային կապ չունեն)։ Հաշվարկման համակարգի սկզբնակետում գագաթ ունեցող լուսային կոնի հավասարումը կախված է տարածաժամանակից, և պարզ տեսք ունի հատկապես Մինկովսկու տարածությունում. և ինվարիանտ է Լորենցի ձևափոխությունների նկատմամբ։ Ժամանակի կարգը չխախտող Լորենցի ձևափոխությունները պահպանում են նկարագրված տարածաժամանակային բաժանումը։
Լուսային կոնը և 4-արագությունը
Կորացած տարածաժամանակի դեպքում լուսային կոների ձևը պարզ հավասարումներով չի արտահայտվում։ Սակայն ինչպես հարաբերականության հատուկ, այնպես էլ ընդհանուր տեսությունում լուսային կոնի հասկացությունը այդպիսի պարզ տեսքով իմաստ ունի լոկալ լորենցյան հաշվարկման համակարգում գտնվող մարմինների 4-արագությունների և 4-իմպուլսների տարածության համար։ Զանգվածեղ մարմնի (դրական զանգված ունեցող) 4-արագությունը և 4-իմպուլսը միշտ խստորեն ընկած կլինեն ապագայի կոնի ներսում ։ Հարաբերականության տեսության տեսանկյունից խստորեն ապագայի կոնի ներսում ընկած բոլոր ճառագայթները «հավասարարժեք» են և «հավասարաչափ են հեռացված» (ավելի ճիշտ, անվերջ են հեռացված) լուսային կոնի մակերևույթից։ Այդ պատճառով զանգվածեղ մարմնին լույսի արագություն հաղորդել հնարավոր չէ, որքան էլ և ինչ կողմ էլ հրեն նրան. այս երևույթը կոչվում է նաև լուսային արգելք։
Զանգված չունեցող մասնիկները, հակառակը, ունեն հենց լուսային կոնի մակերևույթին ընկած 4-իմպուլսներ։ Այդ մասնիկների համար 4-արագության հասկացությունը սահմանվում է միայն դրական թվով բազմապատկիչի ճշտությամբ (նրե երկարությունը 0 է)։
Ծանոթագրություններ
Կատեգորիա:Հարաբերականության հատուկ տեսություն Կատեգորիա:Լույս
ՌԽՖՍՀ ժողովրդական նկարիչ
ՌԽՖՍՀ ժողովրդական նկարիչ (Народный художник РСФСР), ԽՍՀՄ Ռուսաստանի Խորհրդային Ֆեդերատիվ Սոցիալիստական Հանրապետության պատվավոր կոչում, որը հաստատվել է 1943 թվականի հուլիսի 16-ին։
Շնորհվում էր արվեստի նշանավոր գործիչներին, որոնք հատուկ վաստակ ունեին գեղանկարչության, քանդակագործության, գրաֆիկայի, մոնումենտալ, դեկորատիվ-կիրառական, թատերական, կինոդեկորատիվ արվեստի զարգացման, երիտասարդ նկարիչների կրթության հարցերում։
Պատմություն
Կոչումը հաստատվել է ՌԽՖՍՀ գերագույն խորհրդի 1943 թվականի հուլիսի 16-ին «ՌԽՖՍՀ խորհրդային նկարիչ կոչումը հաստատելու մասին» հրամանագրով ։
Այս կոչումով վերջին պարգևատրումը տեղի է ունեցել 1992 թվականի հունվարի 3-ին։
Կոչումի մասին վերջին դրույթը հաստատվել է ՌԽՖՍՀ գերագույն խորհրդի նախագահության հրամանագրով, 1983 թվականի հունվարի 27-ին ։
Արտաքին հղումներ
Կատեգորիա:Պարգևներ այբբենական կարգով Կատեգորիա:ՌԽՖՍՀ պատվավոր կոչումներ
Օկրուգլայա
Օկրուգլայա (Округла), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Օկրուգլայա գյուղում բնակվում էր 573 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր
Վիտալի Սեմակին
Վիտալի Յուրևիչ Սեմակին (Виталий Юрьевич Семакин, ), ռուսական ֆուտբոլիստ, կիսապաշտպան, մարզիչ։
Կենսագրություն
Դոնի Ռոստովի օլիմպիական ռեզերվի ուսումնարանի սան է։ 1992-2010 թվականներին պրոֆեսինոալ կարիերան անցկացրել է Ռուսաստանի ստորին դիվիզիոնների «Ռոստսելմաշ»-Ե (1992), Շախտիի «Շախտյոր» (1992-1995, 1998), Դոնի Ռոստոնի ՍԿԱ (1996-1997, 2002), «Խիմկի» (1999-2001), «Տյումեն» (2001), Չիտայի «Լոկոմոտիվ» / «Չիտա» (2003-2006), «Զվեզդա» (2006-2007), «Բատայսկ-2007» (2008), ՄԻՏՕՍ (2010) ակումբներում։ Ռոստովի մարզի առաջնությունում խաղացել է Սուլինի «Դոնգազդոբիչ» (2009, 2012), Պեսչանոկոպսկոեի «Չայկա» (2013-2014) ֆուտբոլային ակումբներում։
Դարձել է երկրորդ դիվիզիոնի «Կենտրոն» (2000) և «Արևելք» տարածաշրջանների հաղթող, ՊՖԼ Գավաթի դափնեկիր (2006) ։
2013 թվականից մինչև 2016 թվականի փետրվար և 2018 թվականի ապրիլից եղել է «Չայկա» ակումբների գլխավոր մարզիչը։ Նրա ղեկավարության ներքո ակումբը 2019 թվականին անցել է ՖԱԼ առաջնություն, որը նշանակությամբ երկրորդ դիվիզիոնն է Ռուսաստանի պրոֆեսիոնալ ֆուտբոլում։ 2018/19 մրցաշրջանի արդյունքներով ճանաչվել է ՖԱԼ առաջնության «Հարավ» խմբի լավագույն մարզիչ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ
(8206) Մասայուկի
(8206) Մասայուկի (Masayuki), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 27-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,181294 ա. մ., առավելագույնը մոտենում է 2,0804 ա. մ. հեռավորության վրա և հեռանում 2,2822 ա. մ. ։ Արեգակի շուրջ մեկ ամբողջական պտույտ է կատարում 1176,71 երկրային օրվա ընթացքում, իր ուղեծրով շարժվելով միջինում 0,305938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,47° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նորվեգիայի աշխարհագրություն
Նորվեգիայի աշխարհագրություն, ուսումնասիրում է Սկանդինավյան թերակղզու արևմտյան հատվածում գոյություն ունեցող պետության՝ Նորվեգիայի լեռնագրությունը, ջրագրությունը, կլիման, բուսական ու կենդանական աշխարհը։
Նորվեգիան գտնվում է Հյուսիսային Եվրոպայում՝ զբաղեցնելով Սկանդինավյան թերակղզու հյուսիսային ու արևմտյան ծովափը։ Եզերում է Հյուսիսային ծովին (հարավ-արևմուտք) և Սկագերակ նեղուցին (հարավ), Նորվեգական ծովին (արևմուտք) և Բարենցի ծովին (հյուսիս-արևելք)։ Նորվեգիան երկար տարիներ սահմանակցում էր երկու երկրի՝ Շվեդիայի և Ֆինլանդիայի հետ։ Երկրորդ համաշխարհային պատերազմից հետո տեղի ունեցած սահմանային փոփոխությունների արդյունքում Ֆինլանդիան զրկվում է Հյուսիսային Սառուցյալ օվկիանոսում ունեցած իր ափերից, որոնք հանձնվում են Նորվեգիային։ Արդյունքում Նորվեգիան մի քանի կիլոմետրանոց սահման է ունենում ԽՍՀՄ (1991 թվականից՝ Ռուսաստանի Դաշնության հետ)։ Տարածքը կազմում է 385 186 կմ²։ Դրա մեջ մտնում են նաև բազմաթիվ կղզիներ՝ Ատլանտյան և Հյուսիսային սառուցյալ օվկիանոսներում, որոնցից առավելապես հայտնի է Շպիցբերգեն կղզեխումբը։ Ունենալով միևնույն բնակլիմայական պայմանները, ինչ հարևան Շվեդիան ու Նորվեգիան, ինչպես նաև ՌԴ տարածքում գտնվող Կոլայի և Կանին թերակղզիները, Նորվեգիան մտնում է Ֆենոսկանդիա բնական ու տնտեսական մարզի մեջ ։
Նորվեգիան ունի հյուսիս-հարավ ձգվածություն։ Նրա կտրատված ծովափը զուգակցվում է ծովածոցերով (ֆյորդ) և կղզիներով։ Վերջինների քանակը հասնում է 50000-ի ։ Հիմնական ցամաքը զբաղեցնում է 13° լայնություն՝ հյուսիսային լայնության 58°-ից 71°-ը, (Սվաբալդ՝ հյուսիսում, 81°)։ Արևմուտքում սահմանը հասնում է արևելյան երկայնության 5°-ին (Սոլունդ), իսկ արևելքում՝ 31°-ին (Վարդյո)։ Երկրի, ինչպես և Եվրոպայի ամենահյուսիսային կետը բուն ցամաքում գտնվում է հյուսիսային լայնության 71,2°-ի վրա։ Այս աշխարհագրական կոորդինատներով Նորվեգիան ամենահյուսիսայիններից է աշխարհում։ Նրա միջին բարձրությունը 460 մ է, և տարածքի 32%-ը գտնվում է անտառային գոտուց վեր։ Նման տվյալներով այն ամենալեռնայիններից է Եվրոպա աշխարհամասի տարածքում։
Սկանդինավյան լեռները, որի հողմահայաց լանջերին տարածվում է Նորվեգիան, ունեն իրենց ֆիզիկաաշխարհագրական շարունակությունը. դրանք Ատլանտյան օվկիանոսի տակով հասնում են Շոտլանդիա և Իռլանդիա, ինչպես նաև՝ հեռավոր Ապալաչներ (ԱՄՆ)։ Դրանք ժամանակին եղել են հինավուրց մայրցամաքի՝ Պանգեայի մասը, և այսօր դրանք բոլորը հին լեռներ են։ Մինչ այժմ, արդեն հազարամյակներ անց, այստեղ զգացվում է սառցադաշտերի գոյությունը։ Դրանք են պատճառ հանդիսանում Նորվեգիայի ափերի կտրատված լինելուն։ Տեղի ունեցող մակընթացությունների ալիքը ծովային քամիների պատճառով կարող է հասնել մի քանի տասնյակ մետրի։ Լինելով սառը քամիներ՝ դրանք բացասաբար են ազդում ջերմաստիճանի վրա. այստեղ ցուրտ ծովային կլիմա է։
Լեռնագրություն
Նորվեգիայի տարածքը գտնվում է երկրաբանական երկու տարասեռ գոտիներում։ Նրա հիմնական մասը Կալեդոնյան գեոսինկլինալային ծալքավոր հատվածն է, որը ձևավորվել է Մեզոզոյան դարաշրջանի ընթացքում։ Վերջինս տևել է 186 միլիոն տարի՝ 252-66 միլիոն տարի առաջ և հայտնի էր խոնավ և մեղմ կլիմայով։ Կալեդոնյան ծալքավորությունը հասնում է Մյոսա լճին և Հարգանդեր ֆյորդին՝ մինչև Շվեդիայի սահման։ Այս գծից հարավ ընկած տարածքը գտնվում է Բալթյան մինչքեմբրյան վահանի վրա։ Այս ամենից զատ գտնվում է Օսլո-ֆյորդը կամ Օսլոյի դաշտը, որը իրենից գրաբենային գոտի է ներկայացնում։ Այն Սկանդինավյան թերակղզու եզակի տարածքներից է, որտեղ բյուրեղյա վահանը պատված է առավել երիտասարդ հողային գոյացություններով։ Այդպիսով, Նորվեգիան բաժանվում է երեք երկրաբանական գոտիների ։
Նորվեգիան գտնվում է ցածր սեյսմիկ գոտում, հազվադեպ են երկրաշարժերը, առհասարակ չկան գործող հրաբուխներ։ Դա երկրակեղևի համեմատաբար հանգիստ զոնաներից է։ Չորրորդական շրջանում երկրակեղևի բարձրացումը այստեղ հանգեցրել է ցամաքի ընդհանուր կորացման, որը ամբողջությամբ ազատված էր նրան ճնշող սառցե գագաթից։ 19-20-րդ դարերում Նորվեգիայում առհասարակ տեղի չեն ունեցել երկրաշարժեր ։ Երկրաբանական գործընթացների արդյունքում հողը դեռ վաղուց ունեցել է ճկվածքներ, որը արևելքում լցվել է գետերի ջրերով, իսկ արևմուտքում՝ ծովի (ֆյորդեր) ։
Ռելիեֆ
Ժամանակակից Նորվեգիայի ռելիեֆը ամբողջությամբ արտահայտում է նրա տարածքում տեղի ունեցած լեռնակազմական գործընթացները։ Նորվեգիայի երկրաբանական կազմավորման պատմությունը կարելի է բաժանել չորս փուլի.
Նորվեգիայի տարածքում հաշվվում են 185 լեռնագագաթներ, որոնք ունեն 2000 մետրից ավելի բարձրություն։ Դրանք տեղակայված են ամբողջ երկրի տարածքում։ Առավել հայտնի լեռներից են Գալհյոպիգենը (2469 մ), Գլիտերտինդը (2465 մ) և Ստորենը (2405 մ)։ Նորվեգիայի տարածքում հաշվվում է չորս հանգած հրաբուխ, որոնցից ամենաբարձրը՝ Բերենբերգը (2277 մ), գտնվում է Յան Մայեն կղզում։
2016 թվականի հուլիսին կառավարության որոշմամբ Նորվեգիան հարևան Ֆինլանդիային է նվիրելու Հալթի շրջանը՝ ի նշան 2017 թվականի Ֆինլանդիայի 100-ամյա տարելիցի։ Հալթի երկու գագաթներից մեկը, որն ունի 1331 մ բարձրություն, կդառնա Ֆինլանդիայի ամենաբարձր կետը ։
Օգտակար հանածոներ
Նորվեգիայի տարածքը, լինելով հնագույն Սկանդինավյան լեռների գոտի, ունի բազմազան օգտակար հանածոներ։ Դրանց մեջ առավելապես գերակշռում են վառելիքային օգտակար հանածոները (նավթ և բնական գազ), ինչպես նաև՝ մետաղականները (պղինձ և երկաթ)։ Կան տիտանի (100 միլիոն տոննա), վանադիումի (12-15 միլիոն տոննա), ցինկի (194 հազար տոննա), նիկելի (160 հազար տոննա), ոսկու և այլ մետաղական պաշարներ։ Որոշակի մաս են կազմում նաև շինանյութերը ։
Հողեր
Հարավային Նորվեգիայի հողերի ձևավորումը ունի բավական կարճ պատմություն։ Դրանք նոր և թույլ հողեր են, որոնք տեղ-տեղ զիջում են Բալթյան վահանին։ Դրանք առաջացել են հիմնականում չորրորդական շրջանում՝ սառցադաշտերի հալոցքի հետևանքով։ Այդ ժամանակ ձևավորվել են սակավաթիվ և նեղ հովիտները։ Մյուս կողմից, հողերը սկսել են ձևավորվել նաև գնեյսի, գրանիտի, գաբրոյի, ավազուտների հիման վրա։
Նորվեգիայի հողերի յուրահատկություններից մեկն է խոնավությունը։ Դրանք գտնվում են տայգայի ու խառնանտառների շրջանում։ Կան նաև գորշ հողեր։ Հողերը տարբերվում են ոչ միայն հյուսիս-հարավ զոնայականությամբ, այլև լեռնիվեր։
Ջրագրություն
Նորվեգիան հարուստ է ջրային պաշարներով։ Լեռներից դեպի ծովափ են հոսում բազմաթիվ գետեր՝ իրենց վտակներով, որոնք քաղցրահամ ջուրը հասցնում են բնակավայրերին։ Նորվեգիայի հարավային շրջանները հարուստ են նաև ստորերկրյա ջրերով. դրանք սառցադաշտի մնացորդներն են, որով ժամանակին պատված էր ամբողջ Սկանդինավյան թերակղզին։ Հյուսիսային բևեռային շրջագծին մոտ գտնվող կղզիները ունեն սառցապատ լեռներ, որոնք նույնպես քաղցրահամ ջրի աղբյուրներ են։ Նորվեգիայի տարածքում տեղումները նվազում են արևմուտքից արևելք, քանի որ հողմահայաց լանջերին շատ են օվկիանոսից փչող արևմտյան քամիները։ Մյուս կողմից, առավել բարձրադիր լեռները գտնվում են հենց արևելքում՝ շվեդական սահմանին զուգահեռ, և ապահովում են գետերի հոսքը դեպի արևմուտք ։ Հարավային Նորվեգիայում, որտեղ տեղակայված է մայրաքաղաք Օսլոն, թափվում են Եվրոպայի ամենաշատ տեղումները՝ 1500 մմ մեկ տարում։ Շարժվելով արևելք՝ դրանք հասնում են 400 մմ-ի։ Դրանց արդյունքում առաջանում են նաև լճակներ ու լճեր, որոնք գերազանցապես քաղցրահամ ջուր ունեն։ Այստեղ ջրի ավելցուկը կարող է հանգեցնել նաև ճահիճների առաջացմանը ։
Գետեր
Նորվեգիան ունի լավ զարգացած գետային ցանց, որը ներառում է լեռնային խոր հունով գետեր։ Դրանք հոսում են նեղ հովիտներով և տարվա ամբողջ ընթացքում ջրառատ են։ Սնուցվում են ինչպես տեղումներից, այնպես էլ սառույցի հալոցքից։ Առավելագույն հորդացման հասնում են գարնանը և ամռանը։ Որոշ գետերի վրա կան ջրվեժներ՝ մինչև 600 մետր բարձրությամբ ։
Երկրի ամենաերկար գետը Գլոմման է (հարավ), որի ջրահավաք ավազանը գրեթե ամբողջությամբ գտնվում է Նորվեգիայի տարածքում և կազմում է մոտ 42 000 կմ 2։ Դա Նորվեգիայի տարածքի 11 %-ն է։ Գետի երկարությունը անցնում է 600 կմ-ը։ Տարեկան ծախսը կազմում է 705 մ3/վ։ Գետը հոսում է Սկանդինավյան լեռներում մի քանի լճերի միջով՝ հաճախ գահավիժելով ու առաջացնելով ջրվեժներ, թափվում է Սկագերակի նեղուցը
Հաջորդ խոշոր գետը հյուսիսում է՝ Պաատսյոկին, Իվալոյի հետ միասին։ Նրա երկարությունը 380 կմ է, բայց հիմնական հատվածը գտնվում է Նորվեգիայից դուրս։ Այսպիսով՝ այս գետը մոտ երկու անգամ կարճ է Գլոմմայից։ Գետերի վրա ձևավորվող ջրվեժներից առավել երկար են Վինուֆոսսեն (860 մ), Մարդալսֆոսսեն (705 մ) ջրվեժները և այլն։
Լճեր
Գետահովիտներում ու ֆյորդերից ոչ հեռու տարածված են լճերը, որոնք ձևավորվում են հիմնականում անձրևների ու ձյան հալոցքից, սնուցվում են լեռների ու ստորերկրյա սառցադաշտերից։ Դրանց հիմնական մասը ունի քաղցրահամ ջուր և երկկողմանի հոսք։ Մոտ 400 լճեր ունեն 5 կմ2-ուց ավելի տարածք։ Դրանց մեջ առավել խոշորները յոթն են՝ Մյոսա (362 կմ2), Ռյոսվատնետ (218.61 կմ2), Ֆեմունդ (203.52 կմ2), Ռանդսֆյորդեն(139.23 կմ2), Տիրիֆյորդեն (138.56 կմ2), Սնեսավատնետ (121.58 կմ2) և Տունսյոեն (100.18 կմ2)։
Մյոսա լիճը բացի ամենախոշորը լինելուց, նաև չորրորդ ամենախորը լիճն է՝ Հորնինդալսվանտետ (514 մ), Սալսվատնետ (482 մ) և Թին (460 մ) լճերից հետո։ Նրա խորությունը հասնում է 444 մետրի։
Ֆյորդեր
Ֆյորդերը (fjord) նեղ ու խոր ծովածոցեր են, որոնք մտնում են ցամաքի մեջ ու ունեն լավ ընդգծված ժայռոտ ափեր։ Ֆյորդերի երկարությունը մի քանի, նույնսիկ՝ տասնյակ անգամներ գերազանցում է լայնությանը։ Ափերի բարձրությունը հասնում է 1 կիլոմետրի։ Նորվեգիան, գտնվելով Հյուսիսային ու Նորվեգական ծովերի ափին, ունի բազմաթիվ այդպիսի կտրատված ֆյորդեր, որոնք առաջացել են ջրի կողմից Սկանդինավյան թերակղզին էրոզիայի ենթարկելու արդյունքում։ Նորվեգիայի տարածքում ամենամեծ ֆյորդը Սոգնեն է, որի երկարությունը 204 կմ Է, լայնությունը՝ 1,5-6 կմ, խորությունը՝ 1208 մ։ Ժայռոտ ափերի բարձրությունը հասնում է 1500 մետրի։
Առավել հաճախ ֆյորդերը ունեն տեկտոնական ծագում և առաջանում են տեկտոնական սալերի կտրուկ փոփոխության արդյունքում։ Նման դեպքերում ֆյորդը բացի բարձր ժայռերից կարող է ունենալ մինչև 800 մետր խորություն։ Ֆյորդեր ունեն գլխավորապես Նորվեգիան, Նոր Զելանդիան, Ալյասկան և Չիլին։ Հանդիպում են նաև Գրենլանդիայում, Իսլանդիայում, Շոտլանդիայում և այլուր։